Gabriel Barbosa

Gabriel Barbosa Almeida (tuntud ka lihtsalt nime all Gabriel; sündinud 30. augustil 1996 São Paulos) on Brasiilia jalgpallur, kes mängib ründajana Brasiilia kõrgliiga klubis Flamengo.

 Klubikarjäär 
2004. aastal liitus ta Santose noorteakadeemiaga. Santose esindusmeeskonnas tegi ta debüüdi 2013. aasta jaanuaris vaid 16-aastaselt."Muricy promove estreia de Gabigol, mas pede calma com promessa". Gazeta Esportiva. 17.1.2013. Vaadatud 20.3.2018 Klubi meeskonnas lõi ta esimese värava sama aasta 22. augustil karikavõistlustel Copa do Brasil mängus Grêmio vastu.

2014. aasta septembris sõlmis ta Santosega lepingu viieks aastaks. 2014. aasta hooaeg osutus Gabrieli jaoks väga edukaks, kui ta oli sellel hooajal Santose suurim väravakütt 21 väravaga, sealhulgas kaheksa väravat kõrgliigas.

2015. aasta hooajal lõi ta samuti kokku 21 väravat. Tänu oma silmapaistvatele tulemustele nimetas Hispaania spordiajakiri Don Balón teda 2015. aasta 101 kõige talendikama noore jalgpalluri hulka."La lista dei 101 migliori giovani talenti del calcio mondiale". EuroSport. 29.11.2015. Vaadatud 20.3.2018 

2016. aasta augustis siirdus Gabriel Itaaliasse, sõlmides 29,5 miljoni euro eest viieks aastaks lepingu Internazionalega."Gabriel Barbosa snubs Manchester United and Chelsea to join Inter Milan". Metro. 26.8.2016. Vaadatud 20.3.2018

31. augustil 2017 suundus ta üheks hooajaks laenulepingu alusel Portugali Benficasse."Gabigol no Benfica por uma temporada". S.L. Benfica. 31.8.2017. Vaadatud 22.3.2018 Ta lahkus Benficast juba järgmise aasta jaanuaris, olles esindanud meeskonda ainult viies mängus. Ainsa värava Benfica kasuks lõi ta karikavõistluste Taça de Portugal mängus Olhanense vastu."Benfica e Inter de Milão se acertam, e Gabigol fica a um passo do Santos". Globoesporte. 25.1.2018. Vaadatud 22.3.2018

2018. aasta jaanuaris sõlmis Gabriel üheks hooajaks lepingu taas Santosega."Menino da Vila, santista e cruel", Gabriel está de volta ao Santos FC". Santos FC. 25.1.2018. Vaadatud 22.3.2018 Ta lõi 2018. aasta hooajal Brasiilia kõrgliigas 18 väravat ja oli sellega suurim väravakütt liigas. 1. septembril tegi ta mängus Vasco da Gama vastu kübaratriki. Lisaks valiti ta liiga hooaja sümboolsesse koosseisu.

2019. aasta alguses sõlmis ta aastapikkuse laenulepingu Flamengoga. Ta võitis 2019. aastal Rio de Janeiro osariigi meistrivõistlused, Brasiilia meistrivõistlused ja Lõuna-Ameerika klubide meistrivõistlused. Brasiilia kõrgliigas lõi ta kokku 25 väravat, millega oli teist hooaega järjest liiga suurim väravakütt. Enne teda oli Brasiilia kõrgliigas ühel hooajal enam väravaid löönud 2004. aastal Washington (34 väravat, kuid toona mängiti liigas 46 mängu). Ta valiti teist hooaega järjest liiga hooaja sümboolsesse koosseisu. 2019. aasta novembris võitis Flamengo Copa Libertadorese finaalis Gabrieli kahe hilise värava toel Argentina klubi River Plate'i tulemusega 2:1. 2019. aasta Copa Libertadorese hooajal oli ta üheksa väravaga suurim väravakütt ning valiti sel hooajal parimaks Lõuna-Ameerikas klubijalgpalli mängivaks jalgpalluriks.

2020. aasta jaanuaris sõlmis ta Flamengoga püsiva lepingu. Samal aastal tuli ta klubiga teist aastat järjest Brasiilia meistriks. Kuigi Gabriel ei olnud sel hooajal nii resultatiivine kui eelmine ja üle-eelmine hooaeg (2020. aastal Brasiilia liigas 14 väravat) valiti ta kolmandat hooaega järjest liiga hooaja sümboolsesse koosseisu, lisaks fännide poolt hooaja parimaks mängijaks (Craque da Galera).

 Koondisekarjäär 
Debüüdi Brasiilia rahvuskoondises tegi Gabriel 29. mail 2016 sõprusmängus Panama vastu. Selles mängus lõi ta ka oma esimese värava koondise särgis.

Ta kuulus Brasiilia koondisse sama aasta juunis toimunud Copa América Centenariol. 8. juunil lõi ta värava mängus Haiti vastu.

Ta kuulus 2016. aasta suveolümpiamängudel Brasiilia olümpiakoondisse tulles jalgpalliturniiril tuli ta Brasiilia meeskonna olümpiavõitjaks.

 Saavutused 
Santos
Campeonato Paulista: 2015, 2016
Flamengo
Campeonato Brasileiro Série A: 2019, 2020
Copa Libertadores: 2019
Recopa Sudamericana: 2020
Supercopa do Brasil: 2020
Campeonato Carioca: 2019, 2020

 Viited 

 Välislingid 
 Gabriel Barbosa soccerway.com lehel

Kategooria:Brasiilia jalgpallurid
Kategooria:Santos FC mängijad
Kategooria:Milano Internazionale mängijad
Kategooria:Lissaboni Benfica jalgpallurid
Kategooria:Clube de Regatas do Flamengo mängijad
Kategooria:Serie A mängijad
Kategooria:Primeira Liga mängijad
Kategooria:Sündinud 1996